El Club Escacs Burjassot finalitza el seu III Torneig IRT Sub-2200
2025-07-24

El Centre Cultural Tívoli ha sigut la seu, en els mesos de setembre i d’octubre, de la celebració del III Torneig IRT Sub-2200 organitzat pel Club Escacs Burjassot. Un torneig que ha reunit 89 jugadors federats i que ha arribat a la seua fi en aquests dies.

En el lliurament de trofeus es va comptar amb la presència del regidor d’Esports de l’Ajuntament de Burjassot, Manuel Pérez Menero, i del president del Club Escacs Burjassot, Rafael Arroyo, encarregats de donar els guardons a tots els premiats, encapçalats per Oliver Kevin Urán, del Club d’Escacs de Benimaclet.

El trofeu al millor jugador d’escacs local ha sigut per a Fernando Villanueva Molina, sisé en la classificació general.